Han er utdannet lærer fra Volda lærarhøgskule og har studert norsk og historie ved Universitetet i Bergen (UiB). Han arbeidet et par år som lærer i Volda, før han i 1971 kom til NRK Møre og Romsdal i Ålesund, og der ble han værende i 43 år til han i 2014 gikk av med pensjon. De første årene arbeidet Bruaset mest i radioen, men i 1982 ble han tilsatt i en nyopprettet fjernsynsstilling. Siden har han arbeidet med å lage TV-program, mange med kulturhistorisk tilknytning. Mest kjent har han blitt for serien (2001–2014). Programmet innbrakte ham Folkets TV-pris under Gullruten 2009 og Gullrutens hederspris i 2015.